Мемлекеттік тілді  үйретудің заманауи әдістеріне арналған семинар өтеді
"Мемлекеттік тілді  үйретудің заманауи әдістеріне арналған семинар өтеді" | "https://abai.kz/post/61136"
TITLE: Мемлекеттік тілді  үйретудің заманауи әдістеріне арналған семинар өтеді
URL: https://abai.kz/post/61136
META: "Мемлекеттік тілді  үйретудің заманауи әдістеріне арналған семинар өтеді" | "https://abai.kz/post/61136"
DATE: 15.10.2017
AUTHOR(s): Абай-ақпарат
TOTAL WORDS: 141
TEXT: Қазақстан Республикасы Мәдениет және спорт министрлігі Тілдерді дамыту және қоғамдық-саяси жұмыс комитеті 2017 жылғы 20 қазанда  Өскемен қаласы, «Изумрудный» шипажайында «Мемлекеттік  тілді  үйрету: әдіс, тәжірибе, инновация»  республикалық семинарын өткізеді деп хабарлайды Абай-ақпарат. Семинардың мақсаты – мемлекеттік тілді оқытудың әдістемесін жетілдіру, озық тәжірибені  зерделеу және қорыту, оқытудың инновациялық әдістері мен технологияларын тәжірибеге енгізу. ҚР Президенті                            Н.Ә.Назарбаевтың «Болашаққа бағдар: рухани жаңғыру» атты бағдарламалық мақаласындағы латын әліпбиіне өтудің маңыздылығын талқылап, оқу-әдістемелік шаралар мен жұмыстарды бағдарлау. Семинарға ҚР Мәдениет және спорт министрлігі  Тілдерді дамыту және қоғамдық-саяси жұмыс комитетінің қызметкерлері, әдіскер ғалымдар, тіл мамандары, Астана, Алматы қалалары мен  облыс орталықтарындағы мемлекеттік тілді оқыту орталықтарының  мамандары қатысады. Семинар барысында әдіскер-ғалымдар мемлекеттік тілді оқытудың тиімді технологияларымен және әдіс тәсілдерімен бөліседі. Тілдерді оқыту орталықтары мен республикаға белгілі ғалымдар тілдің өзекті мәселелері жайында баяндама жасап, әдіскерлер үздік сабақ үлгілерін көрсетеді. Байланыс телефондары: 8(7172) 40 83 67,  74 08 77 Абай-ақпарат
